"LEKGOTLA LA DITSHWANELO TSA BOTHO LA AFORIKABORWA Ditshwanelo tsa botho di ka sireletswa jang gape ka tsela e sele? Go tlaleletsa Molaotlhomo wa Ditshwanelo, ditheo tsa boditšhabatšhaba le tsa kgaolo di tlhama melawana le mabaka nako le nako a a ka ga ditshwanelo tse di rileng tse dinaga di dumelanang ka tsone, tse di tshwanetseng go di obamela mo dinageng tsa tsone. Melawana e ya motheo e tsaya sebopego sa ditumelano le dikgolagano. Dikai tsa didiriswa tsa go nna jalo ke Kitsiso ya Kakaretso ya Ditshwanelo tsa Botho, Tumelano ka ga Phediso ya Mefuta Yotlhe ya Kgethololo kgatlhanong le Basadi le Tumelano ka ga Ditshwanelo tsa Bana. Tšhata ya Aforika e e ka ga Ditshwanelo tsa Botho le tsa Batho ke sediriswa sa kgaolo se se jaaka Molaotlhomo wa Ditshwanelo wa kgaolo yotlhe ya Aforika. Fa naga e saena tokomane epe ya ditokomane tse, e dumelana le go sireletsa ditshwanelo tse di tlhalositsweng mo go tsone. Go fitlha ga jaana, Aforikaborwa e saenile tsotlhe tse di umakilweng fa godimo ga mmogo le dikitsiso tse di sireletsang batshabi le go fedisa kgethololo ya mmala. Webosaete ya Dinagakopano e tlamela ka tshedimosetso ka ga Dikgolagano tsotlhe, Ditumelano, Diporotokholo le Dikitsiso tse Aforikaborwa e di saenileng mo www.un.org Tsela ya go ikgolaganya le SAHRC Forum 3, Braampark Office Park, Braamfontein Johannesburg Mogala No: 011 877 3600 www.sahrc.org.za Imeile: info@sahrc.org.za complaints@sahrc.org.za Twitter: @SAHRCommission Facebook: SA Human Rights Commission 26"